section_heading: Obilježja
paragraph_text: Iako je važan element razvoja gospodarstva, u prerađivačkoj industriji razvijenih zemalja sve manji je udio radne snage zbog automatiziranja proizvodnoga procesa ili preseljenja proizvodnje u države s jeftinijom radnom snagom. Tako danas najveći udio u svjetskoj lako-industrijskoj proizvodnji imaju Četiri azijska tigra i Japan (elektrotehnička i informatička industrija), Kina, Indija, Pakistan i Bangladeš (tekstilna industrija) te Brazil i Sjedinjene Američke Države (prehrambena industrija).